**Rangos sutartis**

2025 m. \_\_\_\_\_\_\_\_\_\_\_\_\_\_\_ \_\_\_ d. Nr.\_\_\_\_\_\_\_

Panevėžys

**Panevėžio miesto savivaldybės administracija***,* juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama Administracijos direktoriaus Giedriaus Šileikos, veikiančios pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr. 1-81 pripažinimo netekusiu galios“, (toliau – Užsakovas) ir

**Uždaroji akcinė bendrovė „Panevėžio gatvės“,** juridinio asmens kodas 147026330, kurios registruota buveinė yra Beržų g. 12, LT-36226 Panevėžys, atstovaujama direktoriaus pavaduotojo statybai, pavaduojantis direktorių Rimanto Šaučiuvėno, veikiančio pagal pareiginius nuostatus (toliau − Rangovas),

toliau kartu vadinami Šalimis, o kiekvienas atskirai – Šalimi, sudarėme šią Rangos sutartį (toliau - Sutartis), kurioje susitariame:

1. **BENDROSIOS NUOSTATOS**

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos ir Lietuvos Respublikos viešųjų pirkimų įstatymuose.

1.2. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais teisės aktais, pirkimo dokumentais ir pirkimo sąlygomis su visais šių dokumentų priedais, Rangovo pasiūlymo dokumentais.

1. **sutarties dalykas**

2.1. Šioje Sutartyje nustatytomis sąlygomis ir tvarka Rangovas savo jėgomis ir rizika įsipareigoja atlikti **skulptūrų** (toliau – Statiniai) **iš Senvagės ir Laisvės a. prieigų perkėlimo ir pamatų joms įrengimo darbus** (toliau – Darbai) ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.

2.2. Rangovas vadovaudamasis Sutarties priedu „Pamatų įrengimo ir skulptūrų sumontavimo projektavimo užduotis, pamatų įrengimo ir skulptūrų sumontavimo rangos darbai“ (toliau – Projektavimo užduotis) ir teisės aktais, reglamentuojančiais Darbų atlikimą, atlieka Darbus.

2.3. Darbų rezultatas – atlikti visi Darbai, numatyti Projektavimo užduotyje ir pasirašytas Darbų perdavimo–priėmimo aktas.

2.4. Darbų atlikimo vietos – Panevėžio miestas: Skaistakalnio parkas, Marijonų sodas, Senvagė, Taikos alėja.

**3. SUTARTIES KAINA (KAINODAROS TAISYKLĖS)**

3.1. Sutartyje yra pasirinktas šis kainos apskaičiavimo būdas: fiksuotos kainos. Pradinė Sutarties vertė (ji yra lygi Rangovo pasiūlymo kainai be pridėtinės vertės mokesčio (toliau – PVM), nurodytai už visą perkamų Darbų apimtį) ir Sutartyje nurodytų atliekamų Darbų kaina be PVM yra 40200 Eur (keturiasdešimt tūkstančių du šimtai eurų 0 ct ), PVM (21%) sudaro 8442 Eur (aštuoni tūkstančiai keturi šimtai keturiasdešimt du eurai 0 ct ), Darbų kaina su PVM – 48642 Eur (keturiasdešimt aštuoni tūkstančiai šeši šimtai keturiasdešimt du eurai 0 ct) (toliau – Darbų kaina / Sutarties kaina).

3.2. Už Sutartyje nurodytą Darbų kainą Rangovas įsipareigoja atlikti Darbus, numatytus Sutarties 2 punkte. Į Darbų kainą įeina darbo jėgos, mechanizmų ir medžiagų kaina, mokesčiai, draudimo, transportavimo, apsaugos išlaidos bei išlaidos, susijusios su reikalingų bandymų, laboratorinių ir kitų tyrimų atlikimu, leidimų ar licencijų išėmimu ir visos kitos Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, kurios būtinos, kad būtų pasirašytas Darbų perdavimo–priėmimo aktas. Rangovas neturi teisės reikalauti padengti jokių išlaidų, viršijančių Sutarties 3.1 punkte nurodytą Darbų kainą. Paaiškėjus, kad dėl aplinkybių, kurių nebuvo galima numatyti, yra reikalingi papildomi darbai, neįrašyti į šią Sutartį ir dėl kurių negalima užbaigti Darbų, ir kurių Rangovas nenumatė pateikiant pasiūlymą, nes negalėjo jų numatyti, tai sprendimą dėl šiame punkte minimų darbų pirkimo, vykdymo bei apmokėjimo už juos priima Užsakovas.

3.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė pateikiant pasiūlymą, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.

3.4. Darbų kaina su PVM, nurodyta 3.1 punkte, yra galutinė ir apima visas tiesiogines ir netiesiogines su Darbų atlikimu susijusias išlaidas ir negali būti keičiama visą Sutarties galiojimo laikotarpį, išskyrus atvejus numatytus šioje Sutartyje.

3.5. Sutartyje nurodyta Darbų kaina su PVM gali kisti (didėti ar mažėti) dėl Valstybės institucijų priimtų įstatymų, poįstatyminių teisės aktų, keičiančių PVM dydį. Darbų kaina su PVM perskaičiuojama, kai pasikeičia Darbų kainos pridėtinės vertės mokesčio tarifo dydis. Darbų kainos su PVM pokyčio dydis yra proporcingas PVM tarifo pokyčio dydžiui. Darbų kainos su PVM pakeitimas (dėl PVM dydžio pasikeitimo) įforminamas abiejų Sutarties Šalių pasirašomu susitarimu prie Sutarties po Valstybės institucijų priimtų įstatymų ir poįstatyminių teisės aktų, keičiančių PVM dydį įsigaliojimo. Perskaičiuota Darbų su PVM kaina taikoma tai Darbų daliai, kuri bus atliekama po Šalių pasirašyto susitarimo įsigaliojimo dienos. Pasikeitus kitiems mokesčiams Darbų kaina perskaičiuojama nebus.

3.6. Šalys susitaria, kad Rangovas prieš pradėdamas Darbus detalizuoja Darbų kainą (pagal pateiktą Rangovo pasiūlymą) lokalinėse sąmatose, kurias pateikia Užsakovui.

**4. SUTARTIES DARBŲ ATLIKIMO TERMINAI**

4.1. Rangovas turi atlikti Darbus laikydamasis šių terminų:

4.1.1. Darbų pradžia – nuo Sutarties įsigaliojimo dienos.

4.1.2. Darbų pabaiga – **ne vėlesnė kaip 2025 m. spalio 31 d.** Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo–priėmimo aktas.

4.2. Pastebėtų Darbų trūkumų ar defektų šalinimas neprailgina Darbų pabaigos termino. Užsakovas gali atsisakyti priimti Darbus ir už juos nemokėti, jei Darbai neužbaigti, tinkamai neatlikti, per nurodytą terminą neištaisyti Užsakovo atstovų nurodyti defektai.

4.3. Rangovas turi teisę užbaigti Darbus anksčiau sutarto termino.

**5. ATLIKTŲ DARBŲ PERDAVIMO IR PRIĖMIMO TVARKA**

5.1. Atliktų Darbų tarpinis aktavimas atliekamas Užsakovui ir Rangovui pasirašant atliktų Darbų aktą (Forma F2), pažymą apie atliktų darbų ir išlaidų vertę (Forma F3) (toliau – Aktai). Rangovas pateikia Užsakovui Aktus iki kiekvieno mėnesio 24 (dvidešimt ketvirtos) dienos, o jei ši diena yra ne darbo diena – prieš ją einančią darbo dieną. Užsakovas per 5 (penkias) darbo dienas nuo Aktų apie atliktus Darbus gavimo dienos priima Darbus ir pasirašo arba nepasirašo pateiktus Aktus, tuo pačiu terminu grąžindamas juos Rangovui ir pareikšdamas pretenzijas. Rangovas pateikia Užsakovui Aktus pasirašytus elektroniniu parašu (ADOC formatu) ir Užsakovas juos pasirašo elektroniniu parašu.

5.2. Šalims pasirašius Aktus, Rangovas sąskaitas faktūras Užsakovui teikia tik elektroniniu būdu:

5.2.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis;

5.2.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis s[ąskaitų administravimo bendrosios informacinės sistemos (SABIS)](https://sabis.nbfc.lt/) priemonėmis;

5.2.3. Užsakovas elektronines sąskaitas faktūras priima ir apdoroja naudodamasis SABIS, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis SABIS. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

5.3. Rangovas užbaigęs Darbus, pateikia Užsakovui medžiagų ir įrengimų sertifikatus, atitikties deklaracijas, išpildomąją dokumentaciją. Taip pat Rangovas pateikia ir kitus dokumentus, priklausančius pateikti pagal Lietuvos Respublikos teisės aktus, kad būtų pasirašytas Darbų perdavimo–priėmimo aktas.

5.4. Rangovas privalo per protingai trumpą laikotarpį neatlygintinai pašalinti [statybos](http://savivaldybe/Litlex/LL.DLL?Tekstas=1?Id=141294&Zd=statyb%2Bu%FEbaig&BF=4#48z) [užbaigimo](http://savivaldybe/Litlex/LL.DLL?Tekstas=1?Id=141294&Zd=statyb%2Bu%FEbaig&BF=4#49z) procedūros metu nustatytus Darbų defektus ir trūkumus.

5.5. Darbai laikomi baigtais, kai pasirašomas Darbų perdavimo–priėmimo aktas.

**6. GARANTIJOS**

6.1. Rangovas nuo Darbų perdavimo–priėmimo akto pasirašymo dienos suteikia Darbų garantijas visiems atliktiems darbams

6.1.1. 5 (penkeri) metai – Statinių pamatų konstrukcijoms ir kitiems darbams;

6.1.2. 10 (dešimt) metų – paslėptiems Statinių elementams (konstrukcijoms ir kt.);

6.1.3. 20 (dvidešimt) metų – esant tyčia paslėptų defektų;

6.2. Rangovas garantuoja, kad Darbų užbaigimo metu darbai atitiks normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų statybos darbų vertę.

6.3. Rangovas Lietuvos Respublikos civilinio kodekso ir kitų teisės aktų nustatyta tvarka garantiniu laikotarpiu atsako už išaiškėjusius atliktų statybos darbų defektus. Garantinio laikotarpio metu išryškėję Darbų defektai fiksuojami šios Sutarties 6.4 punkte nustatyta tvarka.

6.4. Užsakovas, pastebėjęs Statinių defektus, raštu informuoja Rangovą. Defektai nustatomi ir konstatuojami dvišaliame Užsakovo ir Rangovo akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovui nepagrįstai atsisakius nustatyti defektus ir pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas paštu registruotu laišku.

6.5. Jei Rangovas nepradeda ir (ar) neištaiso defektų ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą laiką, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.

**7. Sutarties užtikrinimas**

7.1. Jei Rangovas nevykdo arba netinkamai vykdo savo įsipareigojimus pagal Sutartį ar Sutartis nutraukiama dėl Rangovo sutartinių įsipareigojimų nevykdymo ar netinkamo vykdymo, Rangovas sumoka Užsakovui 6 000,00 Eur (šešių tūkstančių eurų) dydžio baudą.

**8. ATSISKAITYMŲ TVARKA**

8.1. Už atliktus Darbus apmokama per 30 (trisdešimt) kalendorinių dienų nuo PVM sąskaitos faktūros gavimo dienos.

8.2. Užsakovas apmoka Rangovui už atliktus Darbus pagal gautas PVM sąskaitas faktūras pervesdamas pinigus į Rangovo nurodytą banko sąskaitą:

Sąskaitos Nr. LT84 7300 0100 0237 7178;

Bankas AB Swedbank;

Banko kodas 73000.

Apmokėjimas laikomas įvykdytu, kai pinigai patenka į Rangovo šiame punkte nurodytą sąskaitą.

8.3. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties įsigaliojimo informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka. Rangovas turi teisę trišalėje sutartyje nustatyta tvarka prieštarauti nepagrįstiems mokėjimams subrangovui.

**9. ŠALIŲ TEISĖS IR PAREIGOS**

**9.1. Užsakovas turi teisę**:

9.1.1. kontroliuoti ir prižiūrėti atliekamų Darbų atlikimo eigą;

9.1.2. reikalauti, kad Rangovas Darbus vykdytų, vadovaudamasis teisės aktų, reglamentuojančių statybos darbų atlikimą, reikalavimais, ir Užsakovo pateiktais dokumentus, laikytųsi normatyvinių statybos dokumentų reikalavimų. Jeigu Rangovas nesilaiko normatyvinių statybos dokumentų reikalavimų, Užsakovas turi teisę reikalauti šalinti defektus, nepriimti nekokybiškai atliktų Darbų ir nemokėti už netinkamai atliktus Darbus iki nustatytų statybos darbų defektų pašalinimo arba pašalinti trūkumus trečiųjų asmenų pagalba Rangovo sąskaita;

9.1.3. reikalauti, kad Rangovas laikytųsi Sutartyje numatytų Darbų atlikimo terminų;

9.1.4. reikalauti, kad Rangovas savo sąskaita pašalintų atliktų Darbų defektus, atsiradusius per garantinį laikotarpį;

9.1.5. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Užsakovo teisėmis.

**9.2. Užsakovas įsipareigoja**:

9.2.1. bendradarbiauti su Rangovu vykdant Darbus;

9.2.2. Sutartyje nustatytomis sąlygomis ir tvarka priimti iš Rangovo tinkamai atliktus Darbus;

9.2.3. po rašytinio Rangovo prašymo gavimo pateikti pastarajam visus sutikimus, įgaliojimus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su visais Darbais.

**9.3. Rangovas turi teisę**:

9.3.1. gauti Darbų kainą su sąlyga, kai tinkamai vykdo šią Sutartį;

9.3.2. naudotis Lietuvos Respublikos statybos įstatymo ir kituose Lietuvos Respublikos teisės aktuose numatytomis Rangovo teisėmis.

**9.4. Rangovas įsipareigoja**:

9.4.1. Darbus vykdyti Sutartyje numatytu terminu;

9.4.2. vykdyti Darbus pagal Sutartyje nurodytus dokumentus, statybos techninių reglamentų ir kitų teisės aktų,reglamentuojančių statybos veiklą(normų, taisyklių) reikalavimus. Garantuoti, kad Darbų priėmimo metu jie atitiks normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę;

9.4.3. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti medžiagas, dirbinius, gaminius ir įrengimus, atitinkančius jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Tikrinti jų kokybę bei jos atitikties dokumentus, sertifikatus (medžiagos turi atitikti projektinius bei pateiktuose sertifikatuose nurodytus kokybės reikalavimus) ir reguliariai pateikti juos Užsakovo paskirtam atsakingam asmeniui;

9.4.4. laiku ir tinkamai įformintus Aktus, PVM sąskaitas faktūras, kitą Darbų atlikimo dokumentaciją pateikti Užsakovui, atlikti būtinus bandymus ir apie jų rezultatus raštu informuoti Užsakovą. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą bei rezultatus, pateikti kitą su Darbų vykdymu susijusią informaciją;

9.4.5. sudaryti sąlygas Užsakovo atstovams lankytis Statinyje bei susipažinti su visa Darbų dokumentacija ir pareikalavus ją pateikti atsakingam į jo darbo vietą;

9.4.6. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat – gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų statybos darbų sukeliamų pavojų. Nepažeisti esamų statinių konstrukcijų ir apdailos, o jas pažeidus atstatyti savo sąskaita. Rangovas užtikrina, kad jo pasamdyti darbuotojai ir / arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

9.4.7. saugoti atliktus Darbus ir reikmenis nuo sugadinimo, vagystės, nuo meteorologinių sąlygų poveikio. Statinyje ar jo dalyje, kurioje atliekami Darbai, atsitiktinio žuvimo ar sugadinimo rizika tenka Rangovui visą Darbų atlikimo laikotarpį iki pasirašoma Darbų perdavimo–priėmimo aktas;

9.4.8. savo sąskaita ištaisyti Darbų, kurie yra netinkamai įvykdyti, defektus;

9.4.9. atlikti Darbus tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti Užsakovui patvirtinančius dokumentus apie statybinio laužo, grunto ir kt. išvežimą į tam specialiai skirtas vietas;

9.4.10. Darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas, įrangą, taip pat atitinkančius jiems keliamus Lietuvos Respublikos standartus ir normas;

9.4.11. savo lėšomis įrengti (jeigu reikia) laikinus aptvėrimus, o baigus Darbus juos išardyti;

9.4.12. užtikrinti, kad į Darbų objektą, medžiagų saugojimo aikšteles ar vietas nepatektų pašaliniai asmenys;

9.4.13. atlikus Darbus, atlikti reikalingus bandymus ir tyrimus ir išvadas pateikti Užsakovui;

9.4.14. suteikti atliktiems Darbams Sutarties 6 punkte nurodytas garantijas;

9.4.15. visiškai atsakyti už subrangovų atliktus Darbus ir jų kokybę ar padarytą žalą;

9.4.16. atlikus visus Darbus, pateikti Užsakovui medžiagų ir įrengimų sertifikatus, atitikties deklaracijas, išpildomąją ir darbų vykdymo dokumentaciją. Taip pat pateikti Užsakovui ir kitus dokumentus, priklausančius pateikti pagal Lietuvos Respublikos teisės aktus, kad būtų pasirašytas Darbų perdavimo–priėmimo aktas;

9.4.17. Užsakovui pageidaujant, Rangovas privalo detalizuoti informaciją, pateikiamą Aktuose ar jų prieduose;

9.4.18. bendradarbiauti su Užsakovu ir vykdyti visus teisėtus ir neprieštaraujančius Sutarties nuostatoms Užsakovo nurodymus;

9.4.19. vykdant Sutartį laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.3 papunkčiu nustatyto šio aplinkos apsaugos reikalavimo –

atliekant Darbus taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Užsakovui paprašius, Rangovas turi per 10 (dešimt) kalendorinių dienų nuo prašymo gavimo dienos pateikti Užsakovui ataskaitą ir (ar) dokumentus, patvirtinančius šiame Sutarties punkte numatyto (-ų) įsipareigojimo (-ų) laikymąsi.

**10. ŠALIŲ ATSAKOMYBĖ**

10.1. Šalių atsakomybė yra nustatoma pagal galiojančius teisės aktus ir Sutartį. Šalys įsipareigoja tinkamai vykdyti Sutartimi priimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.

10.2. Jei Rangovas nevykdo ar netinkamai vykdo savo sutartinius įsipareigojimus Sutartyje numatytais terminais, Užsakovas turi teisę be oficialaus įspėjimo ir neribodamas kitų savo teisių gynimo priemonių pradėti skaičiuoti 0,05 % delspinigius nuo Sutarties 3.1 punkte nurodytos Darbų kainos be PVM už kiekvieną uždelstą dieną. Užsakovas priskaičiuotų delspinigių sumą turi teisę,prieš tai pranešdamas Rangovui, išskaičiuoti iš Rangovui mokėtinų sumų.

10.3. Jei Užsakovas nevykdo sutartinių įsipareigojimų, t. y. vėluoja apmokėti už atliktus Darbus, Rangovas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo 0,05 % nuo vėluojamos sumokėti sumos be PVM dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

10.4. Jei Užsakovui paprašius, Rangovas nepateikia informacijos ir (ar) dokumentų, patvirtinančių Rangovo įsipareigojimo (-ų), susijusio (-ių) su aplinkos apsaugos reikalavimu (-ais) laikymosi (-ųsi), ar Užsakovui nustačius, kad Rangovas nesilaiko šio (-ių) reikalavimo (-ų), Rangovui taikoma 500,00 (penkių šimtų) Eur dydžio bauda, kurią Užsakovas turi teisę išskaičiuoti iš Rangovui mokėtinų sumų. Jei pakartotinai nustatoma, kad Rangovas nesilaiko aplinkos apsaugos reikalavimo (-ų), Užsakovas turi teisę vienašališkai nutraukti šią Sutartį.

10.5. Sutartį nutraukus dėl Rangovo sutartinių įsipareigojimų nevykdymo ar netinkamo vykdymo, Rangovas sumoka Užsakovui Sutarties 7.1 punkte numatyto dydžio baudą.

10.6. Netesybų sumokėjimas neatleidžia Sutarties Šalių nuo pareigos vykdyti Sutartyje prisiimtus įsipareigojimus.

10.7. Sutarties nutraukimas nepanaikina teisės reikalauti sumokėti delspinigius, numatytus Sutartyje už sutartinių įsipareigojimų nevykdymą iki Sutarties nutraukimo.

**11. SUBRANGOVAI/SUBTEIKĖJAI IR JŲ KEITIMO TVARKA**

11.1. Rangovas Sutarties vykdymui pasitelkia subrangovą/subteikėją (us) – (*(juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas)*

*(duomenys įrašomi tik tuo atveju, jei pasitelkiamas subrangovas/subteikėjas)* (toliau – Subrangovas/Subteikėjas)). Rangovas privalo informuoti Užsakovą apie šios informacijos pasikeitimus, taip pat apie naujus subrangovus/subtiekėjus, kuriuos jis ketina pasitelkti vėliau.

11.2. Subrangovų/Subteikėjų pasitelkimas nekeičia Rangovo atsakomybės dėl tinkamos Sutarties įvykdymo. Rangovas prisiima atsakomybę už Subrangovų/Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

11.3. Sutarties vykdymo metu Rangovas, gali inicijuoti Subrangovo/Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subrangovas/Suteikėjas nepajėgus vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subrangovą/Subteikėją arba atsisakyti jo bei keičiamo Subrangovo/Subteikėjo kvalifikaciją pagrindžiančius dokumentus arba dokumentus įrodančius, kad Rangovas turi teisę atlikti tuos Darbus.

11.4. Keičiamas ar naujai pasitelkiamas Subrangovas/Subteikėjas privalo būti ne žemesnės kvalifikacijos, kaip Subrangovas/Subteikėjas nurodytas Sutartyje.

* 1. Jei Subrangovui/Subteikėjui Pirkimo dokumentuose buvo keliami kvalifikaciniai reikalavimai arba Subrangovas/Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas  Subrangovas/Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo/Subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą/Subtiekėją reikalavimus atitinkančiu Subrangovu/Subtiekėju.

11.6. Į pateiktą prašymą pakeisti/atsisakyti ar naujai pasitelkti Subrangovų/Subteikėjų, Užsakovas, įvertinęs keičiamo Subrangovo/Subteikėjo ar Rangovo kvalifikaciją įrodančius dokumentus, apie priimtą sprendimą Rangovui atsako raštu ne vėliau kaip per 5 darbo dienas, pateikdamas sutikimą pakeisti ar naujai pasitelkti Subrangovą/Subteikėją kitu Subrangovu/Subteikėju ar jo atsisakyti nei nurodyta Sutartyje arba išdėsto Subrangovo/Subteikėjo keitimo/atsisakymo ar naujo pasitelkimo nesutikimo motyvus.

11.7. Šalims tarpusavyje susitarus dėl Subrangovo/Subteikėjo keitimo/atsisakymo ar naujo pasitelkimo, šie keitimai/atsisakymai ar naujas pasitelkimas įforminami raštišku susitarimu, kuris yra Sutarties neatskiriama dalis.

**12. NEKOKYBIŠKAI (NETINKAMAI) ATLIKTI DARBAI**

12.1. Jeigu Rangovas atliko Darbus pažeisdamas šioje Sutartyje numatytas sąlygas, nesilaikė normatyvinių projektavimo ir statybos dokumentų ir/ar kitų teisės aktų reikalavimų, Užsakovas turi teisę reikalauti, kad Rangovas:

12.1.1. nedelsiant sustabdytų ir (ar) nutrauktų Darbų atlikimą arba

12.1.2. neatlygintinai pakeistų nekokybiškas medžiagas, gaminius, dirbinius, įrangą, arba

12.1.3. neatlygintinai pagerintų atliekamų Darbų kokybę, arba

12.1.4. neatlygintinai ištaisytų netinkamai atliktus Darbus arba

12.1.5. atlygintų Užsakovui Darbų trūkumų šalinimo išlaidas.

**13. SUTARTIES NUTRAUKIMAS PRIEŠ TERMINĄ**

13.1. Užsakovas turi teisę vienašališkai nutraukti šią Sutartį, įspėjęs Rangovą raštu prieš 5 (penkias) darbo dienas, ir pareikalauti iš Rangovo atlyginti Užsakovo patirtus nuostolius, jeigu:

13.1.1. Rangovas per Užsakovo nustatytą laikotarpį neįvykdo Užsakovo nurodymo ištaisyti netinkamai įvykdytus sutartinius įsipareigojimus;

13.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

13.1.3. Rangovas daugiau nei mėnesį vėluoja užbaigti Darbus Sutartyje numatytu terminu, išskyrus, kai vėluojama ne dėl Rangovo kaltės;

13.1.4. po raštiško Užsakovo įspėjimo Rangovas neužtikrina Darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia;

13.1.5. jei Rangovas be pateisinamos priežasties nevykdo Sutarties 9.4 punkte prisiimtų įsipareigojimų;

13.1.6. jeigu Rangovas, nepaisydamas Užsakovo raginimo, nepradeda Darbų Sutartyje numatytu nustatytu laiku arba dirba taip lėtai, kad baigti Darbus nustatytu laiku būtų tikrai neįmanoma.

13.2. Rangovas raštu įspėjęs Užsakovą prieš 5 (penkias) darbo dienas turi teisę nutraukti Sutartį, jeigu Užsakovas nevykdo prisiimtinų įsipareigojimų pagal Sutartį.

13.3. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos atliktus Darbus, projektinę, išpildomąją, statybos vykdymo bei kitą dokumentaciją ir suteikti atliktiems Darbams garantiją nuo Darbų perdavimo–priėmimo akto pasirašymo dienos, Šalims pasirašant perdavimo–priėmimo aktą.

13.4. Šalys neturi teisės vienašališkai nutraukti Sutarties nesant pagrindo, nurodyto šioje Sutartyje arba Lietuvos Respublikos teisės aktuose.

13.5. Ši Sutartis gali būti nutraukta abiejų Šalių raštišku susitarimu.

13.6. Sutartis gali būti nutraukiama vadovaujantis kitais Viešųjų pirkimų įstatymo 90 straipsnyje numatytais atvejais.

13.7. Nutraukus Sutartį dėl to, kad Rangovas neįvykdė ar netinkamai vykdė sutartinius įsipareigojimus, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Tiekėją.

**14. NENUGALIMOS JĖGOS APLINKYBĖS**

14.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

14.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).

14.3. Jei kuri nors sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

14.4. Rangovas patvirtina, kad jis nežino apie nenugalimos jėgos aplinkybes (*force majeure*), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.

14.5. Jeigu Sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

14.6. Jei nenugalimos jėgos (*force majeure*) aplinkybės trunka ilgiau kaip 30 (trisdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**15. GINČŲ SPRENDIMAS**

15.1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu tai Šalys susitaria spręsti juos teisės aktų nustatyta tvarka teisme.

**16. KITOS SUTARTIES SĄLYGOS**

16.1. Sutartis įsigalioja, kai ją pasirašo abi Šalys ir galioja iki Darbų rezultato perdavimo Užsakovui ir atsiskaitymo už Darbus, bei kitų sutartinių įsipareigojimų įvykdymo pagal Sutartį arba tol, kol ji nutraukiama teisės aktuose arba Sutartyje numatytais atvejais.

16.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

16.3. Jeigu pirkimo vykdymo metu nebuvo tikrinama Užsakovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

16.4. Sutarties galiojimo laikotarpiu Šalis, gali inicijuoti Sutarties sąlygų pakeitimą, pateikiant kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

16.5. Vykdant Sutartį gali būti atliekami techninio pobūdžio Sutarties pakeitimai, kurie visiškai neįtakoja šalių tarpusavio įsipareigojimų turinio pakeitimo. Techninio pobūdžio pakeitimais laikoma: Sutarties šalių rekvizitai, asmenų atsakingų už Sutarties vykdymą pakeitimas, techninės klaidos ir kt. Techninio pobūdžio pakeitimai įforminami Šalių atstovų pasirašytu susitarimus, kuris yra neatskiriama Sutarties dalis.

16.6. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

**17. BAIGIAMOSIOS NUOSTATOS**

17.1. Visi su šia Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis arba per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai / pranešimai yra laikomi gautais.

17.2. Šalių nurodyti atsakingi asmenys, jų pareigos, adresai, telefonas, elektroninis paštas:

|  |  |  |
| --- | --- | --- |
|  | **Užsakovas** | **Rangovas** |
| Atsakingo asmens pareigos, vardas, pavardė | Vyr. specialistas |  |
| Adresas | Laisvės a. 20, LT- 35200 Panevėžys | Beržų g. 12, LT-36226 Panevėžys |
| Telefonas | Tel. (0 45) 504 452 |  |
| Elektroninis paštas |  | gerbuvis@pangatves.lt |

17.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakingas Panevėžio miesto savivaldybės administracijos Viešųjų pirkimų skyriaus

17.4. Ši Sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu.

**18. SUTARTIES dokumentai**

18.1. Prie Sutarties pridedamas šis priedas, kuris yra neatskiriama Sutarties dalis – Pamatų įrengimo ir skulptūrų sumontavimo projektavimo užduotis, pamatų įrengimo ir skulptūrų sumontavimo rangos darbai.

18.2. Viešojo pirkimo dokumentai yra Sutarties sudedamoji dalis.

18.3. Sutartį sudarantys dokumentai laikomi vienas kitą paaiškinančiais.

**19. Šalių rekvizitai ir parašai**

|  |  |
| --- | --- |
| **Užsakovas**  **Panevėžio miesto savivaldybės administracija**  Juridinio asmens kodas 288724610  Ne PVM mokėtojas  Laisvės a. 20, 35200 Panevėžys  Tel. (0 45) 501 360  El. paštas [administracija@panevezys.lt](mailto:administracija@panevezys.lt)  A. s. Nr. LT70 7300 0100 9139 8016  „Swedbank“, AB  Banko kodas 73000  Administracijos direktorius  Giedrius Šileika | **Rangovas**  **Uždaroji akcinė bendrovė „Panevėžio gatvės“**  Juridinio asmens kodas 147026330  PVM mokėtojo kodas LT470263314  Beržų g. 12, LT-36226 Panevėžys  Tel. (0 45) 587 068  El. paštas admin@pangatves.lt  A. s. LT84 7300 0100 0237 7178  Bankas AB Swedbank  Banko kodas 73000  Direktoriaus pavaduotojas statybai,  pavaduojantis direktorių  Rimantas Šaučiuvėnas |
| \_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | |